q

R E P U B L I K A H R V A T S K A

**KOMUNALNO DRUŠTVO**

**„ČRNIKA“ d.o.o.**

KLASA: 372-03/23-01/01

URBROJ: 2170-31-05-10/01-23-02

Punat, 16. siječnja 2023. godine

Na temelju članka 6. stavak 1. Zakona o zakupu i kupoprodaji poslovnog prostora („Narodne novine“ broj 125/11 i 64/15), u vezi članka 4. Odluke o komunalnim djelatnostima na području Općine Punat („Službene novine Primorsko-goranske županije“ broj 40/14), na temelju odluke Uprave komunalnog društva „Črnika“ d.o.o. Punat KLASA:372-03/23-01/01, URBROJ:2170-31-05-10/01-23-01 dana 16. siječnja 2023. godine raspisuje se

**JAVNI NATJEČAJ**

**za davanje u zakup prodajnih mjesta ribarnice**

1. **PREDMET NATJEČAJA**

Predmet natječaja je davanje u zakup prodajnih mjesta ribarnice na adresi Obala 45a, 51521 Punat.

Cijena zakupa određuje se kao mjesečna cijena po korištenju prodajnog mjesta.

U zakup se daju 3 (tri) prodajna mjesta i to prodajno mjesto 1, prodajno mjesto 3 i prodajno mjesto 4.

Iznos mjesečne početne zakupnine je 150,00 Eur (bez PDV-a) po prodajnom mjestu.

U slučaju da bude manje ponuda u odnosu na broj ponuđenih prodajnih mjesta, ponuditelj ima pravo na zakup i drugih prodajnih mjesta po ponuđenoj cijeni.

1. **UVJETI NATJEČAJA**

Pravo podnošenja pisane ponude imaju fizičke osobe, fizičke osobe – obrtnici, te pravne osobe registrirane u Republici Hrvatskoj.

Pisana ponuda mora sadržavati:

1. Puni naziv ponuditelja (ime i prezime/naziv pravne osobe, adresa/sjedište, OIB, telefon);
2. Dokaz o registraciji obavljanja djelatnosti (izvadak iz obrtnog ili sudskog registra);
3. Potvrda Porezne uprave da ponuditelj nema dugova po osnovi javnih davanja, osim ukoliko je odobreno obročno plaćanje poreznih obveza, ne starija od 30 dana od dana objave natječaja:
4. Iznos ponuđene natječajne cijene - najmanje u visini početne cijene.
5. **DOSTAVLJANJE PONUDA**

Ponude se dostavljaju u pisanom obliku u zatvorenim omotnicama neposredno ili preporučenom pošiljkom na adresu: Komunalno društvo „Črnika“ d.o.o., Obala 72, 51521 Punat, s naznakom „Natječaj za zakup prodajnih mjesta ribarnice – NE OTVARATI“.

Rok za podnošenje ponuda je 8 (osam) dana od dana objave javnog natječaja.

Nepotpune, neodređene i nepravovremene ponude, kao i ponude u kojima je iznos mjesečne zakupnine manji od onog određenog u početnoj cijeni neće se razmatrati.

1. **IZBOR PONUDA**

Ponude će biti otvorene pred Povjerenstvom za otvaranje ponuda, o čemu će se sastaviti zapisnik.

Svi ponuditelji bit će pisanim putem obavješteni o rezultatima natječaja u roku od 5 (pet) dana od dana završetka izbora.

Najpovoljnijom ponudom smatrat će se ponuda koja, uz ispunjavanje uvjeta iz Natječaja, sadrži i najviši iznos ponuđene mjesečne zakupnine.

1. **OSTALE ODREDBE**

Najpovoljniji ponuditelj dužan je zaključiti Ugovor o zakupu prodajnog mjesta ribarnice u roku od 15 (petnaest) dana od primitka pisane obavijesti, u protivnom će se Ugovor sklopiti s prvim slijedećim najpovoljnijim ponuditeljem, uz uvjete iz ovog Natječaja.

Direktor komunalnog društva zadržava pravo poništavanja Natječaja u cijelosti ili djelomično u svakoj fazi postupka, bez davanja posebnog obrazloženja.

Javni natječaj će se objaviti na web stranici Komunalnog društva „Črnika“ d.o.o. i na oglasnim pločama Općine Punat.

Sve informacije o ovom Natječaju mogu se dobiti radnim danom od 07:00 – 15:00 h na telefon 051/855-265.

Direktor

Ivica Kvasić, mag.oec.